Mäli tuulepark
Mäli tuulepark on tuulepark Pärnu maakonnas Lääneranna vallas Mälikülas. Tuulepark valmis 2013. aastal tollase haldusjaotuse järgi Varbla vallas. Tuulepargis on neli Enercon E-101 elektrituulikut võimsusega 3 MW, mis kuuluvad Tuuleenergia OÜ-le. Tuulepargi koguvõimsus on 12 MW. Tuulepargi prognoositav aastane kogutoodang on umbes 40 GWh. Elektrituulikute tootja on Saksa ettevõte Enercon GmbH. Tuuliku masti kõrgus on 99 meetrit, rootori läbimõõt 101 meetrit. Mäli ja Tamba tuulepargid kuuluvad Tamba-Mäli tuuleelektrijaama koosseisu. 2016. aasta jaanuaris sai tuuleparkide omanikuks Lietuvos Energija.